Mike Peters

Cerddor o Gymru oedd Mike Peters (25 Chwefror 1959 – 29 Ebrill 2025). Adnabyddir ef orau fel prif ganwr y grŵp roc, The Alarm. 

 Bywyd cynnar 
Ganwyd Peters ym Mhrestatyn ac fe'i magwyd yn y Rhyl, lle roedd ei deulu yn byw yn nhafarn y Crescent ar stryd Edward Henry.

Ei swydd cyntaf oedd gweithredwr cyfrifiadur ar gyfer Kwik Save. Roedd yn gweithio ar hen gyfrifiadur prif ffrâm IBM System/3. 

 Gyrfa 
Ym Mhrestatyn chwaraeodd yr Alarm eu gig cyntaf yn 1981.Dechreuodd ei yrfa yn y byd cerddoriaeth yng nghanol yr 1970au gyda sawl grẅp amatur. Roedd wedi ei ddylanwadu gan gerddoriaeth pync a cherddoriaeth y don newydd a oedd yn boblogaidd yr oes honno.

Bu hefyd yn Gyfarwyddwr Llenyddiaeth Cyngor Celfyddydau Cymru, a sefydlodd adran newydd llenyddiaeth Saesneg ar gyfer yr Academi Gymreig yn 1978.

bawd|200px|chwith|Mike Peters

Yn 1991, gwahanodd yr Alarm ar ôl sawl sengl lwyddiannus, y mwyaf adnabyddus oedd 68 Guns.  Yn 1996, gwellhaodd wedi iddo ddioddef o gancr lymff, a dechreuodd recordio sain a theithio unwaith eto, weithiau gyda'r grŵp wedi ail-ymuno.  Cyflwynodd raglen boblogaidd Bedrock ar BBC Radio Cymru.  Ers 1993, mae wedi dal "ymgasgliad" blynyddol yn Llandudno. Yn 2004, daeth Peters yn unfed ar ddeg o 100 o Arwyr Cymru.  Yn 2005, darganfu ei fod yn dioddef o liwcemia cronig lymffotig. Ymddangosodd mewn rhaglen ddogfen ar gyfer BBC Cymru yn adrodd hanes ei frwydr yn erbyn cancr, a oedd yn llwyddiannus erbyn 2006.

Yn 2007 cymerodd 10 diwrnod i ddringo i wersyll Everest lle roedd yn bwriadu chwarae gig. Roedd eisoes wedi chwarae ar gopa'r Eryri er mwyn codi arian gyfer canolfan cancr yn Nepal.Alarm star ready to rock Everest, BBC 21 Hydref 2007 Cyd-sefydlodd y Love, Hope, Strength Foundation sydd wedi helpu trefnu'r daith ar gyfer dioddefwyr cancr a cherddorion.

Dyfarnwyd MBE iddo am ei waith yn codi arian i wella gofal a chefnogi cleifion â chanser yn rhestr anrhydeddau'r flwyddyn newydd 2019Golwg360 Geraint Thomas ymysg y Cymry ar restr anrhydeddau’r Frenhines adalwyd 29 Rhagfyr 2018.

Ym Medi 2022, cyhoeddwyd fod ei lewcemia lymffocotig cronig wedi dychwelyd a cafodd driniaeth gyda cemotherapi yng Nghanolfan Cancr Gogledd Cymru."A personal message from Mike Peters", Love Hope Strength Foundation, 25 Medi 2022. Cyrchwyd 2 Tachwedd 2022

Ym Medi 2024, adroddwyd fod Peters yn gwella o Syndrom Richter wedi prawf clinigol yn The Christie, Manceinion. Yn Rhagfyr 2024, adroddwyd nad oedd wedi gwella yn llwyr a chymerodd therapi Cell-T Derbynnydd Antigen Cimeraidd yn gynnar yn 2025. 

 Bywyd personol 
Cyfarfu ei ddarpar wraig Jules yn 1986, pan oedd nôl yn Rhyl yn teithio gyda Queen. Fe wnaeth y cwpl ddyweddïo wythnos yn ddiweddarach a phriodi yn 1988. Roedd ganddynt ddau blentyn, Dylan ac Evan. Roedd yn byw tair milltir i ffwrdd o'i gartref enedigol yn Nyserth.

Bu farw ar 29 Ebrill 2025 wedi brwydro canser am 30 mlynedd. Cynhaliwyd ei angladd ar 29 Mai 2025 ym mhentref Dyserth ger Prestatyn, lle cafodd ei fagu. Roedd tua 150 o bobl yn y gwasanaeth yn Eglwys y Plwyf Santes Ffraid a Sant Cwyfan. Daeth dros 2,000 yno i dalu teyrnged a roedd sgrin fawr yn dangos y gwasanaeth i'r dorf. Cafwyd perfformiadau gan Dafydd Iwan, Rhys Meirion, Billy Duffy o The Cult ac gan feibion Mike. Dywedodd Julie y byddai llwch Mike yn cael ei gladdu yn mynwent y capel ochr draw i dafarn The Red/Y Coch sy'n cael ei redeg ganddi hi a'i meibion.

Cyfeiriadau

 Dolenni allanol 
Gwefan Swyddogol The Alarm
Hanes Mike ar wefan newyddion icWales
Bywgraffiad Mike ar wefan y BBC
Bywgraffiad Mike ar wefan BBC Cymru
Archif 'The Gathering' 

Categori:Genedigaethau 1959
Categori:Marwolaethau 2025
Categori:Cerddorion o Gymru
Categori:Gitaryddion o Gymru
Categori:Pobl o Brestatyn